Diari Oficial de la Generalitat Valenciana


Sumari del DOGV 9876, del 21-06-2024 (2024/6010)

RESOLUCIÓ d'11 de juny de 2024, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les subvencions a entitats locals i entitats sense ànim de lucre per a la millora de les condicions d'accessibilitat al medi físic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6010


Data del document
:   11-06-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ d'11 de juny de 2024, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les subvencions a entitats locals i entitats sense ànim de lucre per a la millora de les condicions d'accessibilitat al medi físic. [2024/6010]  
Mitjançant l'Orde 1/2016, de 20 de gener, de la Vicepresidència i Conselleria d'Igualtat i Polítiques Inclusives per la qual s'establixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV núm. 7705, de 26.01.2016), modificada per l'Orde 3/2019, de 23 de juliol, de la Vicepresidència i Conselleria d'Igualtat i Polítiques Inclusives (DOGV núm. 8600, de 26.07.2019), i per l'Orde 1/2022 de 13 de juliol, de la Vicepresidència i Conselleria d'Igualtat i Polítiques Inclusives (DOGV núm. 9385, de 18.07.2022), es regulen, en el títol II, capítol VI, les bases per a la concessió de subvencions per a la millora de les condicions d'accessibilitat al medi físic.  
Esta línia està prevista amb l'objectiu de fomentar la inclusió, la integració social, l'autonomia i el desenvolupament personal de les persones amb discapacitat.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 1 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Habitatge, resolc:  
  
Primer. Objecte  
1. Convocar per a l'exercici 2024 les subvencions per a la millora de les condicions d'accessibilitat al medi físic, regulades per l'Orde 1/2016, de 20 de gener (DOCV núm. 7705, de 26.01.2016), de la Vicepresidència i Conselleria d'Igualtat i Polítiques Inclusives, modificada per l'Orde 3/2019, de 23 de juliol, i per l'Orde 1/2022 de 13 de juliol, de la Vicepresidència i Conselleria d'Igualtat i Polítiques Inclusives, a través del procediment de concurrència competitiva a entitats sense ànim de lucre i Entitats Locals.  
2. Podran ser objecte de subvenció les actuacions de millora de les condicions d'accessibilitat al medi físic, a través de l'eliminació de barreres en els àmbits i les línies d'actuació següents:  
a) Adquisició d'equipament per a eliminació de barreres en espais públics i elements d'ús públic:  
- Equipament en edificis de pública concurrència de titularitat pública o privada, pertanyents a entitats locals o entitats sense ànim de lucre, destinats a l'acció social de les persones amb discapacitat o amb dret d'ús a favor d'estes entitats sense ànim de lucre, mitjançant l'establiment de mecanismes i alternatives tècniques.  
  
- Equipament destinat a punts de platja accessibles per a facilitar l'accessibilitat universal.  
- Equipament destinat a parcs públics urbans per a facilitar l'accessibilitat universal.  
- Promoció de l'accessibilitat de la comunicació, establint mecanismes i alternatives tècniques que facen accessibles els sistemes de comunicació i senyalització en els àmbits anteriors.  
b) Obres d'adaptació de platges urbanes en platges accessibles.  
3. Queden excloses les actuacions que assenyala l'article 36 de l'Orde 1/2016, de 20 de gener, de la Vicepresidència i Conselleria d'Igualtat i Polítiques Inclusives, modificada per l'Orde 3/2019, de 23 de juliol, i per l'Orde 1/2022, de 13 de juliol, de la Vicepresidència i Conselleria d'Igualtat i Polítiques Inclusives.  
  
Segon. Beneficiaris  
Podran sol·licitar les subvencions les entitats locals i entitats sense fi de lucre que siguen titulars d'espais públics i/o edificis de pública concurrència en la Comunitat Valenciana.  
  
Tercer. Finançament  
1. Les subvencions contingudes en esta convocatòria es concediran amb càrrec als pressupostos de la Generalitat per a l'exercici 2024, secció G0116, servici 03, programa pressupostari 313.D00 «Persones amb discapacitat», capítol VII, en la línia pressupostària i pels imports que es detallen a continuació:  
Denominació: Millora condicions accessibilitat al medi físic.  
Línia de subvenció S0138.  
Consignació pressupostària: 398.776,65 €.  
Procedència i quantia dels fons:  
Propis no condicionats: 398.776,65 €.  
2. Es farà publicitat de qualsevol increment de crèdits en esta línia pressupostària per a la concessió de les ajudes previstes en esta convocatòria, a conseqüència d'augments sobrevinguts en el crèdit disponible. Esta ampliació de crèdits podrà arribar, com a màxim, a un import de 100.000,00 €.  
En este supòsit, l'òrgan concedent haurà de publicar l'import dels crèdits disponibles amb caràcter previ a la resolució de concessió, en els mateixos mitjans que la convocatòria, sense que esta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
  
L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies assenyalades abans i, si és el cas, a l'aprovació prèvia de la modificació pressupostària procedent, en un moment anterior a la resolució de la subvenció.  
  
Quart. Termini, lloc i forma en què s'han de presentar les sol·licituds  
1. El termini de presentació de les sol·licituds serà de 15 dies, a comptar de l'endemà de la publicació d'esta resolució en el Diari Oficial de la Generalitat Valenciana.  
2. Les sol·licituds de subvenció s'hauran de presentar exclusivament per via telemàtica, mitjançant la firma electrònica pròpia de l'entitat sol·licitant o la de la persona que la represente. A l'efecte de participació en esta convocatòria, es considera que la mateixa subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda;  
- Permetre l'accés a la Plataforma Autonòmica d'Interoperabilitat;  
  
- Designar el compte bancari on es transferirà, si és el cas, la subvenció, que haurà d'estar donada d'alta en la Generalitat;  
- Assumir les declaracions responsables de no concurrència de causa legal que impedisca obtindre la condició de persona beneficiària (art. 13 de la Llei 38/2003, general de subvencions).  
3. La sol·licitud telemàtica, juntament amb els annexos, estarà accessible en la seu electrònica de la Generalitat,   
(https://www.gva.es/va/inicio/procedimientos'id\_proc=G95025).  
4. Així mateix, el procediment per a tramitar les altes, les modificacions i la baixa de les domiciliacions bancàries (PROPER) estarà accessible en la seu electrònica de la Generalitat (https://www.gva.es/va/inicio/procedimientos'id\_proc=22953&version=amp ), i s'haurà de tramitar amb certificat electrònic.  
D'acord amb el que es preveu en l'Orde 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, no serà necessari omplir-ho si s'ha presentat en una altra convocatòria, i en este cas únicament s'haurà d'indicar el número de compte.  
5. Com que està previst tramitar este procediment per mitjans telemàtics, tots els tràmits que afecten els interessats per a l'exercici dels seus drets i obligacions, així com l'esmena de la sol·licitud, s'hauran de fer per este mitjà. El tràmit per a aportar documentació a l'expedient estarà disponible en la seu electrònica de la Generalitat   
(https://www.gva.es/va/inicio/procedimientos'id\_proc=G95025).  
Si algun dels sol·licitants presenta la sol·licitud presencialment, l'òrgan competent per a la instrucció de l'expedient requerirà a la persona interessada que l'esmene a través de la presentació electrònica. A este efecte, es considerarà com a data de presentació de la sol·licitud aquella en què s'haja realitzat l'esmena, en virtut del que disposa l'article 68, apartat 4, de la Llei 39/2015, d'1 d'octubre, de procediment administratiu comú de les administracions públiques.  
  
  
Quint. Documentació i informació que s'ha d'adjuntar amb la sol·licitud  
1. S'admetrà una única sol·licitud per entitat i modalitat d'ajuda. Tota sol·licitud s'ha d'omplir amb la part general que consta com a annex I, i la part específica d'esta segons es tracte:   
a) Sol·licitud de subvenció per a la millora de les condicions d'accessibilitat al medi físic que consta com a annex II. a) de la sol·licitud telemàtica: obres d'adaptació de platges urbanes per a la creació o millora d'un punt de platja accessible.   
b) Sol·licitud d'ajuda per a la millora de les condicions d'accessibilitat al medi físic que consta com a annex II. b) de la sol·licitud telemàtica mitjançant l'adquisició d'equipament per a eliminació de barreres en espais públics i elements d'ús públic, en els àmbits següents:  
  
- Edificis de pública concurrència.  
- Punts de platja accessible.   
- Parcs públics urbans.   
- Sistemes de comunicació i senyalització.  
2. La sol·licitud, degudament omplida i subscrita pel representant legal de l'entitat, s'acompanyarà, amb caràcter general, amb la certificació d'estar al corrent de les obligacions tributàries (Hisenda estatal i autonòmica), de la Seguretat Social, en cas que no autoritze l'òrgan gestor la consulta interactiva d'esta documentació (apartat D de la sol·licitud general, annex I).  
3. En el cas de sol·licituds per a la creació o millora d'un punt de platja accessible, s'hi adjuntarà amb caràcter addicional:  
a) Projecte tècnic reduït, que haurà de reunir els requisits establits en l'apartat E de l'annex II. a) de la sol·licitud telemàtica.  
Este projecte tècnic reduït es podrà substituir per:  
- Informe favorable del Servici d'Oficina Tècnica de Projectes i Obres de la Conselleria de Servicis Socials, Igualtat i Habitatge, en cas que s'haja obtingut ja este requisit.  
- Declaració responsable del representant de l'entitat en la qual es deixe constància que el projecte tècnic reduït no ha sigut modificat després de l'informe del Servici d'Oficina Tècnica de Projectes i Obres.  
  
b) Memòria justificativa de la necessitat, amb expressió de l'objecte i la finalitat concreta, de l'actuació.   
4. En el cas de sol·licituds d'adquisició d'equipament per a eliminació de barreres en espais públics i elements d'ús públic, s'adjuntarà amb caràcter addicional:  
a) Memòria justificativa de la necessitat, amb expressió de l'objecte i la finalitat concreta, de l'actuació de millora, que inclourà documentació tècnica de l'equipament a instal·lar i documentació gràfica (plànols i/o reportatge gràfic) de totes aquelles zones que es veuran afectades per les actuacions de millora de l'accessibilitat. A més, la memòria ha d'acreditar expressament el compliment i l'adequació de l'actuació proposada amb la normativa d'accessibilitat aplicable.  
b) En el cas de les entitats locals:  
• Certificació municipal d'inclusió de l'immoble, el qual es pretén dotar d'equipament, en l'Inventari de béns municipals. Quan el sol·licitant ostente la possessió de l'edifici en qualitat d'arrendatari o cessionari, haurà d'aportar una còpia del contracte d'arrendament o cessió d'ús, el qual haurà de tindre una duració mínima de 10 anys.  
• Projecte valorat per a l'adquisició de l'equipament sol·licitat firmat per la persona responsable de l'entitat.  
c) En el cas de les entitats sense fi de lucre:  
• Nota simple acreditativa del Registre de la Propietat del domini i altres drets reals sobre l'immoble objecte de l'ajuda. Quan el sol·licitant ostente la possessió de l'edifici en qualitat d'arrendatari o cessionari, haurà d'aportar una còpia del contracte d'arrendament o cessió d'ús (per una entitat local o una entitat pública o privada), el qual haurà de tindre una duració mínima de 10 anys.  
• Factura proforma de l'equipament sol·licitat.  
d) En cas que es tinga un dret d'ús a favor seu de l'edifici de pública concurrència per a destinar-lo a l'acció social per a les persones amb discapacitat, s'haurà de comptar amb l'acord i l'autorització escrita de l'entitat propietària per a realitzar la millora de l'accessibilitat en el lloc d'actuació.  
  
Sext. Termini de resolució, òrgan competent i publicació  
1. El termini màxim per a resoldre i publicar la resolució de concessió i denegació d'estes ajudes serà de quatre mesos a comptar de la publicació d'esta convocatòria en el Diari Oficial de la Generalitat Valenciana. Este termini s'entendrà, a comptar de la publicació de l'import global màxim definitiu destinat a la concessió de les ajudes previstes, en cas que siga necessari.   
El venciment del termini màxim sense haver-se notificat o publicat la resolució legitima als interessats per a entendre desestimada per silenci administratiu la sol·licitud de concessió de la subvenció.  
2. La resolució de concessió o denegació, que posa fi a la via administrativa, es publicarà en el Diari Oficial de la Generalitat Valenciana. La publicació de la resolució esmentada tindrà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
3. L'ordenació i instrucció del procediment de concessió de subvencions correspondrà a la direcció general de les Persones amb Discapacitat, que rebrà les sol·licituds i verificarà que les mateixes reunixen els requisits per a poder ser tramitades.  
4. De conformitat amb l'article 10.1 de l'Orde 1/2016, de la Vicepresidència i Conselleria d'Igualtat i Polítiques Inclusives, i la Resolució, de 15 de maig de 2024, de la vicepresidenta segona del Consell i consellera de Servicis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Servicis Socials, Igualtat i Habitatge, correspon, en tot cas, a la persona titular de la Direcció General de les Persones amb Discapacitat la resolució de les sol·licituds previ informe i proposta de la Comissió d'Avaluació.  
Esta comissió elaborarà, seguint l'orde de puntuació, una llista única prioritzada d'expedients complets, i elevarà a l'òrgan competent per a la concessió de subvencions, les propostes de concessió a favor del nombre de beneficiaris que permeten les disponibilitats de crèdit.  
  
5. La comissió d'avaluació es podrà reunir i elevar a l'òrgan competent la proposta de resolució de totes les ajudes corresponents a les actuacions enquadrades en cada una de les actuacions previstes en l'apartat Primer, punt 2.  
  
Sèptim. Recursos  
La resolució que es dicte conformement al que es disposa en l'apartat anterior posarà fi a la via administrativa i contra esta es podrà interposar recurs potestatiu de reposició, en el termini d'un mes, a comptar de l'endemà de la seua notificació, davant del mateix òrgan que la va dictar, de conformitat amb el que s'establix en els articles 112, 123 i 124 de la Llei 39/2015, d'1 d'octubre, de procediment administratiu comú de les administracions públiques, o bé directament recurs contenciós administratiu, en el termini de dos mesos comptats a partir de l'endemà de la seua notificació, de conformitat amb el que es disposa en l'article 46 la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que els interessats puguen exercitar, si és el cas, qualsevol altre que estimen procedent.  
  
  
Octau. Criteris de valoració de les sol·licituds  
1. La puntuació màxima d'un expedient serà de 100 punts, i no es podrà concedir subvenció a les sol·licituds que no obtinguen la puntuació mínima de 40 punts.  
2. La valoració de les sol·licituds d'adaptació de platges urbanes per a la creació o millora d'un punt de platja accessible es durà a terme amb l'informe favorable previ del Servici d'Oficina Tècnica de Projectes i Obres.   
3. Les sol·licituds es valoraran atesos els criteris següents:  
a) Interés i repercussió social del projecte d'inversió (d'acord amb les necessitats, la incidència social i la cobertura territorial): fins a un màxim de 50 punts.  
Per a fer-ho es tindran en compte els epígrafs i criteris següents:  
a.1) Justificació d'objectius i necessitats a atendre inclosos en la memòria de la sol·licitud: fins a un màxim de 20 punts, de la manera següent:  
- Justificació adequada de l'adaptació, que es valorarà amb un màxim de 10 punts.  
- Justificació de les necessitats socials que cobrix, que es valorarà amb un màxim de 10 punts.  
a.2) Incidència social: fins a un màxim de 15 punts.  
- Edificis de pública concurrència per a usos cívics, de titularitat d'entitats locals, segons capacitat, conformement al barem següent:  
  
Capacitat Punts  
Superior a 100 15  
De 51 a 100 10  
Menys de 50 5  
  
  
- Edificis de pública concurrència per a usos i fins socials, de titularitat d'entitats sense ànim de lucre, segons el nombre de socis, en cas que siguen associacions, conformement al barem següent:  
  
Socis Punts  
Superior a 200 15  
De 100 a 200 10  
Menys de 100 5  
  
  
En cas que l'entitat sense ànim de lucre no tinga caràcter d'associació, s'emprarà el barem de capacitat.  
- En cas que l'actuació es desenvolupe en un espai públic (no edificatori), segons el nombre d'usuaris/any, conformement al barem següent:  
  
Nre. usuaris Punts  
Superior a 200 15  
De 100 a 200 10  
Menys de 100 5  
  
  
a.3) Localització o àrea geogràfica: fins a un màxim de 15 punts, segons es duga a terme l'actuació en població:  
- de menys de 5.000 habitants: 15 punts;  
- de 5.001 a 20.000 habitants: 10 punts;  
- de més de 20.000 habitants: 5 punts.  
b) Cofinançament del sol·licitant en relació amb el cost total de l'equipament, obra d'adaptació de platja urbana o actuació: amb un màxim de 20 punts, d'acord amb el barem següent:  
  
Aportació de l'entitat Punts  
A partir del 75 % 20  
Del 60 % al 74 % 15  
Del 55 % al 59 % 10  
Del 50 % al 54 % 5  
  
  
c) Projectes globals o integrals que suposen una millora d'accessibilitat universal en un edifici o espai públic: amb un màxim de 20 punts, conformement als criteris de valoració següents:  
c.1) Abast dels projectes, amb un màxim de 10 punts:  
- eliminació de barreres físiques: 3 punts;  
- eliminació de barreres sensorials: 3 punts;  
- eliminació de barreres cognitives: 3 punts;  
- altres millores d'accessibilitat: 1 punt.  
c.2) Execució d'actuacions prèvies en matèria d'accessibilitat finançades per esta Conselleria, amb un màxim de 10 punts:  
- Projectes aprovats i no finançats en les dos últimes convocatòries per falta de crèdit pressupostari: 10 punts.  
- Entitats amb 2 o més actuacions finançades i executades en els últims 2 anys: 8 punts.  
- Entitats amb 1 actuació finançada i executada en els últims 2 anys: 6 punts.  
- Entitats que no han sol·licitat subvenció en els últims 2 anys: 2 punts.  
En el cas que es tracte d'entitats que hagen obtingut subvenció per a la realització d'algun projecte en els últims 2 anys i este projecte no s'haja executat, este apartat no es valorarà.  
d) Altres criteris funcionals o d'interés social (clàusules socials): fins a un màxim de 10 punts.  
La valoració d'este apartat es farà conformement als epígrafs i criteris de valoració següents:  
d.1) L'experiència de l'entitat i de l'equip humà en matèria específica d'igualtat entre dones i hòmens, assenyalant actuacions i treballs realitzats en els tres últims anys, així com titulació, formació i experiència específica en matèria de gènere. Este criteri es valorarà amb un màxim de 3 punts, a raó d'un punt per any acreditat d'implantació d'un pla d'igualtat.  
En el cas de les entitats sense ànim de lucre, els plans d'igualtat han d'estar visats per l'òrgan competent per a fer-ho abans que concloga el termini de presentació de sol·licituds.  
d.2) La creació i el manteniment d'ocupació per a persones amb un grau de discapacitat igual o superior al 33 %. Este criteri es valorarà amb un màxim de 7 punts, de la manera següent:  
- En cas que siguen entitats amb plantilla inferior a 50 treballadors: si disposen de 2 treballadors amb discapacitat, 7 punts; si disposen d'1 treballador amb discapacitat, 5 punts.  
- En cas que siguen entitats amb plantilla de 50 treballadors, o més: si disposen de 3 treballadors amb discapacitat, 7 punts; si disposen de 2 treballadors amb discapacitat, 5 punts.  
4. En cas que hi haja empat de puntuació, tindran preferència per a l'atorgament i orde de prioritat les sol·licituds d'aquella entitat i/o entitats que acrediten que, amb anterioritat a la publicació de la convocatòria corresponent, disposen d'un percentatge més gran de persones treballadores amb discapacitat en relació amb les respectives plantilles, d'acord amb el que s'establix en l'Orde 1/2016, de 20 de gener. En el supòsit que l'empat persistisca, es considerarà la puntuació més elevada obtinguda en l'apartat a.1) (Justificació dels objectius i necessitats) i en cas que persistisca l'empat, es considerarà la puntuació més alta obtinguda en l'apartat a.2) (Incidència social).  
  
Nové. Criteris per a determinar l'import de la subvenció  
1. La quantia màxima que es podrà concedir a cada entitat serà el 50 % de la quantia del projecte per al qual se sol·licita la subvenció, amb un import màxim de 30.000 €.  
2. El percentatge de l'ajuda a concedir sobre el cost total de l'actuació es determinarà conformement a la puntuació obtinguda i d'acord amb els percentatges màxims que s'assenyalen a continuació:  
  
Puntuació obtinguda % Subvenció sobre l'import subvencionable  
Major o igual a 85 50  
De 80 a 84 punts 47  
De 70 a 79 punts 45  
De 60 a 69 punts 40  
De 50 a 59 punts 30  
De 40 a 49 punts 25  
  
  
3. L'import de les subvencions en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada.  
4. La quantitat concedida es veurà afectada per la possible baixa en l'execució de l'obra o en l'adquisició de l'equipament.  
  
Desé. Condicions de la concessió de la subvenció  
1. Les entitats beneficiàries de la subvenció queden obligades a:  
a) Aportar, almenys, el 50 % dels costos de l'actuació per als quals se sol·licita la subvenció, amb finançament propi o concurrent d'altres institucions.  
b) Realitzar l'activitat que fonamenta la concessió de la subvenció (obra d'adaptació de platges urbanes o adquisició d'equipament) durant l'exercici 2024 i, en tot cas, abans del termini establit per a la justificació de despeses.  
c) En cas que es tracte d'obres d'adaptació de platges urbanes, el projecte tècnic haurà de ser informat favorablement pel Servici d'Oficina Tècnica de Projectes i Obres de la Conselleria de Servicis Socials, Igualtat i Habitatge.  
Els projectes tècnics reduïts per a les obres d'adaptació per a la creació o millora d'un punt de platja accessible que no s'adeqüen a les prescripcions tècniques establides en els informes evacuats per l'Oficina Tècnica no es podran acollir a les ajudes convocades en esta resolució.  
  
d) En cas que es tracte d'equipaments per a punts de platja accessibles, estos hauran d'estar reconeguts i aparéixer en el llistat publicat en la pàgina web de la Vicepresidència Segona i Conselleria de Servicis Socials, Igualtat i Habitatge.  
e) Comunicar, almenys amb quinze dies d'antelació a la data prevista d'inici, qualsevol canvi en el projecte, per causa aliena a la voluntat de l'entitat, que haurà de ser autoritzat, si és el cas, mitjançant resolució de l'òrgan concedent. En cap cas s'admetran canvis que afecten els criteris de valoració de les sol·licituds.  
f) Comunicar a l'òrgan concedent la concessió de subvencions de qualsevol ens públic o privat per a la mateixa finalitat, i en este cas es realitzarà la modificació oportuna de la valoració i la resolució de l'òrgan concedent.  
g) Sotmetre's a les actuacions d'inspecció i comprovació de la veracitat de les dades aportades i de la destinació que s'ha donat als fons rebuts, així com les de control financer que corresponguen a la Intervenció General i les previstes en la legislació per als perceptors de fons públics.  
h) Mantindre l'actuació objecte de subvenció en condicions adequades de conservació i manteniment per un període mínim de 10 anys en cas que siguen obres d'adaptació de platges urbanes o 5 anys en cas que es tracte d'adquisició d'equipament.  
i) Deixar constància expressa de la condició d'actuació subvencionada per la Generalitat, de conformitat amb l'article 5 de l'Orde 1/2016, de 20 de gener, fent la publicitat adequada del caràcter públic del finançament de l'activitat, d'acord amb la Llei 1/2022, de 13 d'abril, de transparència i bon govern de la Comunitat Valenciana.  
  
  
Onzé. Pagament de la subvenció  
1. El pagament de la subvenció per a la millora de les condicions d'accessibilitat es farà d'acord amb el que s'establix en l'art. 40 de l'Orde 1/2016, de 20 de gener, de la Vicepresidència i Conselleria d'Igualtat i Polítiques Inclusives. Per a les certificacions d'obra s'utilitzarà el model oficial, que estarà disponible en la seu electrònica de la Generalitat com a annex III.  
2. En el cas de les entitats locals, les factures se substituiran per un certificat de l'interventor local en què consten les quantitats aplicades a l'objecte de la subvenció amb el detall exprés dels diversos conceptes subvencionats, de les unitats i els imports parcials. Estes quantitats han d'estar, almenys, en situació d'«obligacions reconegudes» i així s'haurà de fer constar en el certificat.  
  
Així mateix, constituïx un requisit per al pagament de la subvenció a entitats locals l'acreditació d'estar al corrent en el compliment de l'obligació de rendició dels comptes anuals davant de la Sindicatura de Comptes, de conformitat amb el que disposa l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, i l'article 49.3 de l'Orde 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
  
3. En els casos que siga preceptiva la presentació de tres ofertes, s'haurà d'aportar l'elecció entre estes ofertes en la justificació de despeses i es realitzarà segons criteris d'eficiència i economia, i caldrà justificar l'elecció expressament en una memòria quan no recaiga en la proposta econòmica més avantatjosa.  
4. L'entitat estarà obligada a reproduir gràficament la instal·lació, l'equipament o l'obra realitzada, amb un reportatge gràfic que servisca com a comprovació de l'execució i la seua incorporació a l'immoble o espai públic, amb anterioritat al fet que l'Administració procedisca al seu abonament, com establix l'article 52 de l'orde de bases.  
  
Dotzé. Forma i termini de justificació de les subvencions  
1. La justificació de la subvenció es farà a través de la seu electrònica de la Generalitat (https://www.gva.es/va/inicio/procedimientos'id\_proc=G95025) i mitjançant la presentació de la documentació necessària per a acreditar la despesa realitzada, segons el que s'estipula en l'apartat onzé.  
2. El termini màxim de presentació de la justificació de les subvencions per a l'adquisició d'equipaments serà el dia 15 d'octubre de 2024.  
  
3. El termini màxim de presentació de la justificació de les subvencions per a obres per a la creació o millora d'un punt de platja accessible finalitzarà, en tot cas, el dia 15 de novembre de 2024.  
  
Tretzé. Pla de control  
Es durà a terme un pla de control de la realització de l'activitat subvencionada mitjançant la comprovació i el control de la documentació de caràcter econòmic justificativa de l'activitat realitzada relativa al projecte, de conformitat amb el que s'establix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 52, apartats 4 i 6, de l'Orde 1/2006, de bases reguladores d'estes ajudes.  
Es faran controls de camp mitjançant la visita a alguna de les entitats beneficiàries per a comprovar l'execució de l'activitat. Este control es farà sobre almenys un 10 % de la quantia total de la línia de subvenció pressupostada, amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.  
  
Catorzé. Protecció de dades  
1. Este article té com a objectiu complir el que s'establix en la normativa de protecció de dades pel que fa a la informació que s'ha de facilitar a les persones interessades, la qual està inclosa en el tràmit telemàtic.  
2. Les subvencions objecte de la convocatòria requerixen el tractament de dades de representants de les entitats sol·licitants, en els termes següents:  
a) Tractament de dades personals:  
Les dades de caràcter personal proporcionades seran tractades per la Generalitat per a procedir a la tramitació de la sol·licitud de subvenció, a l'empara de la Llei general de subvencions i de conformitat amb el Reglament general de protecció de dades i el Registre d'activitats de tractament de la Vicepresidència Segona i Conselleria de Servicis Socials, Igualtat i Habitatge per a la gestió d'ajudes i subvencions.  
Podran exercir els drets d'accés, rectificació, cancel·lació, oposició, supressió, portabilitat i limitació del tractament davant de la Vicepresidència Segona i Conselleria de Servicis Socials, Igualtat i Habitatge, així com reclamar, si és el cas, davant de l'autoritat de control en matèria de protecció de dades, especialment quan no s'haja obtingut satisfacció en l'exercici dels drets propis.  
La Generalitat Valenciana, com a responsable del tractament de les dades personals que utilitza en el marc de les seues competències, ha de complir amb els principis i les obligacions que estan previstos, principalment, en el Reglament general de protecció de dades (RGPD); en la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD), i en el Reglament (UE) 2016/679, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades.  
b) Pel que fa al deure de les entitats que reben subvencions:  
Han de respectar la normativa vigent en matèria de protecció de dades i, en concret, el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals, respecte de les dades personals i als quals haja d'accedir i obren en poder de l'Administració.  
D'acord amb el que establixen els articles 112, 123 i 124 de la Llei de procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició s'haurà d'interposar davant de la vicepresidenta segona i consellera de Servicis Socials, Igualtat i Habitatge en el termini d'un mes a comptar de l'endemà de la publicació d'esta resolució en el Diari Oficial de la Generalitat Valenciana.  
  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació d'esta resolució en el Diari Oficial de la Generalitat Valenciana.  
  
Valencia, 11 de juny de 2024.- La vicepresidenta segona del Consell i consellera de Servicis Socials, Igualtat i Habitatge: Susana Camarero Benítez.